
Informācija mērniekiem par pāreju uz LKS-2020
	Saskaņā ar 2025.gada 18. septembra grozījumiem likuma “Ģeotelpiskās informācijas likums” pārejas noteikumu 23., 24. un 25. punktā no 2026. gada 1. oktobra Latvijas ģeodēziskā koordinātu sistēma (LKS-92) tiek aizstāta ar Eiropas Zemes atskaites sistēmas realizāciju Latvijas teritorijā — Latvijas koordinātu sistēmu epohā 2020,28 (LKS-2020). Līdz 30.09.2026. mērniecības darbus un topogrāfisko un izpildmērījumu plānu (turpmāk – ADTI plāni) sagatavošanu var veikt LKS-92 sistēmā.

1. Pārejas periodā no 01.10.2026. – 31.10.2026. mērniecības darbus veic un ADTI plānu sagatavo, ievērojot šādus noteikumus: 
· no 01.10.2026. jaunie mērījumi tiek veikti tikai LKS-2020 koordinātu sistēmā;
· no 01.10.2026. sagatavotajos ADTI plānos (vektordatnē) ir jābūt norādīta (piešķirta) izmantotā koordinātu sistēma (sīkāk skatīt 4.punktā);
· no 01.10.2026. pašvaldības ADTI karšu lapas, sarkano līniju un citi mērniecībai nepieciešamie dati tiek uzturēti un izsniegti LKS-2020 koordinātu sistēmā. Datiem izmantotā koordinātu sistēma ir ierakstīta vektordatnē.
· no 01.10.2026. līdz 04.10.2026. sakarā ar ADTI datubāzes un citu datu transformāciju no LKS-92 uz LKS-2020, informācijas izsniegšana no pašvaldības ADTI datubāzes būs ierobežota. LVMGEO lietotājiem par to tiks paziņots atsevišķi.
· līdz 31.10.2026. mērniecības darbus, kas uzsākti līdz 01.10.2026, var iesniegt noformētus LKS-92 sistēmā. Lūgums ņemt vērā, ka pakalpojums par topogrāfiskās informācijas pārbaudu un reģistrāciju datubāzē tiek sniegts atbilstoši pašvaldību saistošiem noteikumiem, to noteiktajā termiņā un kārtībā! Ja ADTI plānus, kas izgatavoti LKS-92 sistēmā, nepaspēs pārbaudīt un reģistrēt pašvaldības ADTI datubāzē līdz 2026.gada 31.oktobrim (ieskaitot), tas tiks atgriezts mērniekam datu transformācijai uz LKS-2020 sistēmu. Ņemot vērā iepriekš minēto, rekomendējām, no 1. oktobra ADTI plānos sagatavot un iesniegt pārbaudei un reģistrācijai LKS-2020 koordinātu sistēmā!
· no 01.11.2026. topogrāfiskos plānus noformē un iesniedz reģistrācijai tikai LKS-2020 sistēmā.

2. Informācija par papildus piezīmēm izpildmērījuma plānā:.
· Ja būvniecības dokumentācija izstrādāta, mērījumi veikti un izpildmērījuma plāns sagatavots LKS-92 koordinātu sistēmā), tad izpildmērījuma plāna piezīmēs norāda:
· būvniecības dokumentācija izstrādāta LKS-92;
· mērījumi veikti LKS-92;
· izpildmērījuma plāns sagatavots LKS-92.

· Ja būvniecības dokumentācija izstrādāta LKS-92 koordinātu sistēmā, mērījumi veikti un izpildmērījuma plāns sagatavots LKS-2020 koordinātu sistēmā), tad izpildmērījuma plāna piezīmēs norāda:
· būvniecības dokumentācija izstrādāta LKS-92;
· mērījumi veikti LKS-2020;
· izpildmērījuma plāns izgatavots LKS-2020.



· Ja būvniecības dokumentācija izstrādāta, mērījumi veikti un izpildmērījuma plāns sagatavots LKS-2020 koordinātu sistēmā), tad izpildmērījuma plāna piezīmēs norāda:
· būvniecības dokumentācija izstrādāta LKS-2020;
· mērījumi veikti LKS-2020;
· izpildmērījuma plāns sagatavots LKS-2020.

NB! Būvniecības dokumentācija var būt izstrādāta uz topogrāfiskās pamatnes, kas ir sagatavota LKS-92 koordinātu sistēmā un BAS-77 augstumu sistēmā. Šādos gadījumos izpildmērījuma plāna piezīmēs norāda arī projektēto augstumu pārrēķinos  uz LAS-2000,5 izmantoto vērtību.

3. Papildus vizuālās norādes ADTI plānā (ieteicams līdz 01.11.2028.) Lai mērnieki, pasūtītāji, būvnieki, projektētāji, pašvaldības darbinieki un citas iesaistītās personas pamanītu un uzsāktu korekti lietot LKS-2020, lūdzam līdz 01.11.2028. ADTI plānā:
· Piezīmēs ar treknrakstu (bold) izcelt lietoto koordinātu sistēmu.
· Ievietot vizuālo norādi plāna grafiskajā daļā. (skatīt pievienoto paraugu .dgn faila formātā).

4. Kur meklēt informāciju par vektordatnei piesaistīto koordinātu sistēmu?
· Bentley Systems Connect Edition produktos:
· aktīvajai vektordatnei:
· “Search ribbon” logā raksta “Coordinate system” -> atveras “Geographic coodinate system”dialoga logs;
· “Ribbon logā” -> cilne “Utilities” -> “Geographic”-> “Coordinate system” -> atveras Geographic coodinate system”dialoga logs.

· [image: ]


· pieslēgtajai referencei:
· [image: ]Jāatver references dialoga logs, īpašību lauks “GeoCS”


· Bentley SystemsV8i Select Series produktos:
· aktīvajai vektordatnei:
· “Tools” -> “Geographic” -> Select Geographic Coordinate System”
· pieslēgtajai referencei:
· Jāatver references dialoga logs, īpašību lauks “GeoCS”


5. [image: ]Mērniecības darbu veikšana un ADTI plānu sagatavošana pārejas periodā diagramma:

Uzmanibu! Plans sagatavots Latvijas koordinatu
sisteéma epoha 2020,28 (LKS-2020).

Eiropas Zemes atskaites sistémas realizacija
Latvijas teritorija no 01.10.2026.





